Diari Oficial de la Generalitat Valenciana


Sumari del DOGV 4986, del 15-04-2005 (2005/3685)

Edicte de notificació d'acord d'iniciació de l'expedient sancionador 2004/0100, amb número d'expedient ESSANC/12/2004/0100.
---------------------------------------------------------------------------------------------------------------------------

### Dades del document

Número de DOGV
:   4986

Data del DOGV
:   15-04-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/3685


Organisme emissor
:   Conselleria de Justícia i Administracions Públiques

Tipus de document
:   Anunci

Edicte de notificació d'acord d'iniciació de l'expedient sancionador 2004/0100, amb número d'expedient ESSANC/12/2004/0100. [2005/X3685]
  
De conformitat amb allò que ha acordat aquesta Direcció Territorial, i a l'empara del que disposa l'article 59.5 de la Llei 30/92, de Règim Jurídic de les Administracions Públiques i del Procediment Administratiu Comú, mitjançant el present edicte es procedeix a notificar a la persona interessada que es detalla, els acords d'iniciació dictats en els expedients sancionadors respectius, que està tramitant la Direcció Territorial de Castelló de la Conselleria de Justícia i Administracions Públiques.
  
ESSANC/12/2004/0100. Acord d'iniciació
  
De conformitat amb el que disposa la Llei 4/2003, de 26 de febrer, de la Generalitat, d'Espectacles Públics, Activitats Recreatives i Establiments Públics, en relació amb allò que s'ha previst el RD 1.398/93, de 4 d'agost, pel qual s'aprova el Reglament del Procediment per a l'Exercici de la Potestat Sancionadora, per acord del director general d'Interior, de data 7 de març de 2005, s'ha iniciat expedient sancionador contra Andrés Torres Sendra l'últim domicili conegut del qual és el c/ Calvari Alt, 3, de la localitat de Cortes de Arenoso, conseqüència de l'acta butlletí de denúncia formulada per la Unitat del Cos Nacional de Policia, adscrita a la Comunitat Valenciana, per la qual es posaven de manifest els fets següents:
  
?A Cortes de Arenoso, a les 12.30 h del dia 6 de setembre de 2004, personada la força denunciant al Bar la Cortesana, situat al c/ Calvari, 2, va poder constatar que exercia l'activitat i no hi tenia llicència?.
  
Poden constituir els referits fets una infracció administrativa qualificada de greu i tipificada en l'art. 46.1 de la Llei 4/2003, de la Generalitat Valenciana, de 26 de febrer. Per a les infraccions greus es preveu, en virtut de l'art. 49 de l'esmentada Llei, una sanció de: a) multa de 601 a 30.000 euros i acumulativament fins a 300.000 euros; b) suspensió o prohibició de l'activitat per un període màxim 6 mesos; c) clausura del local o establiment per un període màxim de 6 mesos, i d) inhabilitació per a l'organització o promoció d'espectacles públics i activitats recreatives per un període màxim de 6 mesos. Han sigut designats instructor i secretària de l'expedient Juan Ramón Barberá Ibáñez i Lola Salom Vea, respectivament; l'òrgan sancionador competent és el director general d'Interior.
  
El que es posa en coneixement de la persona interessada, als efectes oportuns i previstos en l'art. 58 de la Llei 30/92, de Règim Jurídic de les Administracions Públiques i del Procediment Administratiu Comú, i se li comunica que en virtut d'allò que ha sigut previst per l'art. 16 del RD 1.398/1993, de 4 d'agost, disposa d'un termini de quinze dies comptats a partir del següent a la present notificació, perquè aporte quantes al·legacions, documents i informació estime convenient, tenint en compte els efectes previstos en els articles 18 i 19 del RD 1.398/93.
  
I perquè servisca de notificació a la persona interessada mencionada anteriorment, s'expedeix el present edicte.